OpenLLM-France/wikimedia huggingface dataset:
# Montserrat Castelló i Badia

Montserrat Castelló Badia (Tàrrega, 10 de maig de 1960) és una catedràtica i investigadora catalana, membre de l'Institut d'Estudis Catalans i actual directora de l'Institut de Recerca (RePsy) de la Universitat Ramon Llull. La seva recerca s'ha especialitzat en les estratègies d'aprenentatge en el procés de composició escrita.

## Trajectòria

Va viure la infantesa a Tàrrega i posteriorment es va establir a Barcelona. El setembre de 1993 es va doctorar en psicologia a la Universitat Autònoma de Barcelona, i es va incorporar com a professora associada a la mateixa universitat. El 2002 fou nomenada Vicedegana de Recerca i Doctorat de la Facultat de Psicologia, Ciències de l'Educació i l'Esport de la Universitat Ramon Llull, càrrec que ocuparia fins al 2009. Entre 2008 i 2011 fou directora de la revista d'investigació Cultura y Educación.
El 2020 es va incorporar a l'Institut d'Estudis Catalans i actualment (2023) forma part de la Comissió d’avaluació del professorat de l'Agència per a la Qualitat del Sistema Universitari de la Generalitat de Catalunya.

## Publicacions

El 2020 havia publicat més de setanta articles en revistes indexades, la majoria com a primera autora, així com vuit llibres i més de quaranta capítols de llibre, en català, castellà i anglès. Destaquen L'avaluació per carpetes en el Pràcticum de psicopedagogia i Les estratègies en el procés de composició escrita una proposta d'ensenyament-aprenentatge del text argumentatiu (Bellaterra, 1995), entre d'altres.

## Premis i reconeixements

* 1997 - El Ministeri d'Educació i Ciència d'Espanya li va atorgar el Premi de pedagogia Rosa Sensat pel llibre Instantànies (Ed. Graó)
* 1996 - Premi extraordinari de doctorat a la Universitat Autònoma de Barcelona per la tesi Ensenyament i aprenentatge d'estratègies d'escriptura argumentativa

## Referències

* 1 2 3 «Castelló Badia, Montserrat». [Consulta: 15 novembre 2023].
* ↑ «QuadernsDigitals.NET: El portal de educación». [Consulta: 15 novembre 2023].
* 1 2 «Montserrat Castelló i Badia». Memòria 2019-2020. Institut d'Estudis Catalans, 2020, pàg. 74-75.
* ↑ «Castelló Badia, Montserrat». [Consulta: 15 novembre 2023].
* ↑ Segre. «Nous membres a l'IEC», 31-03-2020. [Consulta: 15 novembre 2023].
* ↑ «Butlletí de l'Institut d'Estudis Catalans». [Consulta: 15 novembre 2023].
# Triisodòntids

Els triisodòntids (Triisodontidae, ‘tres dents iguals’) són una família extinta de mamífers euteris mesonics. Els triisodòntids foren els primers mamífers depredadors relativament grossos a aparèixer a Nord-amèrica després de l'extinció dels dinosaures. Difereixen d'altres famílies de mesonics en què tenen menys dents altament modificades.

## Referències

* ↑ Clemens, W.A. i T.E. Williamson «A new species of Eoconodon (Triisodontidae, Mammalia) from the San Juan Basin, New Mexico» (en anglès). Journal of Vertebrate Paleontology, 25, 1, 2005, pàg. 208-213.
* ↑ Matthew, W.D. «Paleocene faunas of the San Juan Basin, New Mexico» (en anglès). Transactions of the American Philosophical Society, 30, 1937, pàg. 1-510.
# Dieter Puschel

Dieter Puschel (Berlín, 23 d'abril de 1939, Ídem, 22 de gener de 1992) fou un ciclista professional alemany professional del 1961 al 1979. Va participar set cops al Tour de França, i es va proclamar campió nacional en ruta el 1962.

## Palmarès

* 1960
** 1r al Berliner Etappenfahrt
* 1962
** Campió d'Alemanya en ruta
* 1963
** Vencedor d'una etapa del Critèrium del Dauphiné Libéré
* 1964
** Vencedor d'una etapa de la Volta a Andalusia

### Resultats al Tour de França

* 1961. 54è de la classificació general
* 1962. 28è de la classificació general
* 1963. 15è de la classificació general
* 1965. Abandona (9a etapa)
* 1967. Abandona (17a etapa)
* 1968. 36è de la classificació general
* 1972. 42è de la classificació general

### Resultats al Giro d'Itàlia

* 1970. 47è de la classificació general

### Resultats a la Volta a Espanya

* 1962. 17è de la classificació general
* 1963. 21è de la classificació general
* 1965. Abandona
* 1966. 25è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Amanida de patata

L'amanida de patata, amanida alemanya o ensalada alemanya (alemany: Kartoffelsalat) és un dels plats més coneguts de la cuina alemanya. Es compon principalment de patates cuites acompanyades de diferents ingredients. Aquesta amanida té diverses denominacions depenent de la zona, com ara Erdäpfelsalat a Àustria i Erpelschlut a la conca del Ruhr.

## Preparació

La preparació de l'amanida de patates (Kartoffelsalat ) es realitza coent patates (a Alemanya hi ha moltes varietats de patates com, per exemple, les Bamberger Hörnchen (Banyes de Bamberg), Cilene , Hansa , Laura , Kipfler o Sieglinde ). Existeixen varietats de patata molt adequades per a aquesta amanida, que es caracteritzen per mantenir la forma després de la cocció en aigua. A la cuina alemanya es denomina a aquestes patates festkochend , són aquelles que són adequades per poder-se barrejar amb altres ingredients sense perdre la forma.
Les patates es poden tallar en rodanxes i posteriorment coure. Existeixen variants en les quals és possible coure les patates amb la seva pell i posteriorment es pelen.
La preparació i ingredients de l'amanida de patates es diferencien bastant d'unes zones a altres, però com pot entendre, la patata és l'ingredient comú a totes elles. No hi ha una recepta única que unifiqui de l'elaboració d'aquest plat. Es pot dir que hi ha dues variants troncals que es diferencien unes de les altres, i són: sense maionesa i amb maionesa .

### Sense maionesa

Les patates cuites i sense maionesa es poden trobar a les Kartoffelsalat del sud d'Alemanya i d'Àustria i fins i tot Croàcia. En aquests casos s'elaboren amb una espècie de vinagreta a base d'una barreja de vinagre i oli. Se sol afegir a aquesta amanida una petita porció de cebes picades, unes tires de cansalada rostit i petits daus de cogombres. Sovint s'aboca la vinagreta quan les patates estan recentment cuites. En qualsevol cas l'amanida es pot menjar calenta o freda, depenent dels gustos.

### Amb maionesa

A la resta de les zones d'Alemanya es pot trobar aquesta amanida elaborada amb maionesa. Es pot emprar també iogurt o nata. La kartoffelsalat amb maionesa sol tenir cogombre adobat en tires, poma i alguns trossos d'ou. També restes d'algun rostit de carn, Matjes (arengada especial), trossos de salsitxa i alguna herba.

## Altres plats relacionats

S'assembla aquest Kartoffelsalat amb maionesa a l'ensalada russa típica d'Espanya, només que l'ensalada conté pebrots morrones, pèsols, pastanagues, i sobretot tonyina i olives.

## Vegeu també

* Bratwurst

## Referències

* ↑ Termcat; Direcció General de Política Lingüística de la Generalitat de Catalunya «amanida de patata». Plats a la carta [Barcelona], 2010 [Consulta: 16 juny 2024].
* ↑ Termcat; Direcció General de Política Lingüística de la Generalitat de Catalunya «amanida alemanya». Plats a la carta [Barcelona], 2010 [Consulta: 16 juny 2024].
* ↑ Direcció General de Política Lingüística del Govern de les Illes Balears «ALIMENTACIÓ» (PDF). Terminologia de productes del supermercat. Universitat de les Illes Balears, pàg. 39 [Consulta: 16 juny 2024].
# Terrerola cuabarrada

La terrerola cuabarrada (Ammomanes cinctura), o terrolot cuabarrat a l'àmbit balear, és un moixó de la família dels alàudids (Alaudidae) que habita zones àrides d'Àfrica i Àsia.

## Morfologia

* Fa uns 15 cm de llargària, amb una envergadura de 25 - 29 cm i un pes de 14 -23 g.
* Color general de sorra amb el ventre blanc. La cua acaba en una banda negra. També són negres les puntes de les primàries.
* Bec curt de color clar i potes llargues i pàl·lides.

## Hàbitat i distribució

Espècie adaptada a la vida al desert, a les illes de Cap Verd, i el Sàhara, des de Mauritània i Marroc fins a Egipte, nord i centre del Sudan, Mali, Níger i Txad, el desert d'Aràbia fins al Iemen, nord d'Iraq, centre i est de l'Iran, sud de l'Afganistan i sud del Pakistan. Si bé és una espècie principalment sedentària, ocasionalment ha arribat algun exemplar al sud d'Europa. Als Països Catalans se l'ha vist en contades ocasions.

## Reproducció

Fa els nius a terra, al costat de monticles de sorra, matolls o grups de pedres, on pon 2 – 5 ous (generalment 3).

## Alimentació

S'alimenta principalment de llavors que plega per terra. També menja insectes i altres invertebrats petits.

## Llista de subespècies

Se n'han descrit tres subespècies:
* Ammomanes cinctura arenicolor (Sundevall) 1850. Àfrica Septentrional, Sinaí i Península aràbiga.
* Ammomanes cinctura cinctura (Gould) 1839. Illes de Cap Verd.
* Ammomanes cinctura zarudnyi Hartert 1902. Des d'Iraq fins a Pakistan

## Referències

* ↑ Jordi Clavell, Ferran López*, Oriol Clarabuch, Albert Burgas, Albert Cama, Joan Ferrer, Marcel Gil, Àlex Ollé i Martí Rodríguez Llista patró dels Ocells de Catalunya Arxivat 2011-09-08 a Wayback Machine. Rev. 03-04-2011
* 1 2 Graham Hearld. Anuari Ornitològic Balear Observació d'una terrerola cuabarrada a Mallorca Rev. 03-04-2011
* 1 2 Stanley Cramp, Stanley 1988: Handbook of the Birds of Europe, the Middle East and North Africa. – Oxford University Press. Hongkong.
# Zsuzsa Polgár

Zsuzsanna (Zsuzsa) Polgár (o Susan Polgar, el nom que ha adoptat als Estats Units); (nascuda el 19 d'abril de 1969), és una jugadora d'escacs hongaresa, nacionalitzada estatunidenca. Igual que les seves germanes Judit i Zsofia, és parlant nadiua de la llengua auxiliar esperanto.
És també escriptora i promotora en l'àmbit dels escacs, i la líder del Susan Polgar Institute for Chess Excellence a la Texas Tech University. Fou membre de la junta executiva de la Federació d'escacs dels Estats Units (USCF) entre 2007 i 2009; tot i que fou destituïda 7 d'agost de 2009 després de demandes judicials relatives a controvèrsies sobre la seva elecció.
El 1981 es proclamà Campiona del món femenina Sub-16. A la llista d'Elo de la FIDE de juliol del 1984, als quinze anys, hi ocupava el lloc número u mundial, empatada amb la sueca Pia Cramling. Fou la primera dona a obtenir el títol de Gran Mestre (absolut) en competició regular. Fou Campiona del món entre 1996 i 1999, i perdé el títol en renunciar a disputar-lo perquè considerà que les condicions de joc no eren adients. L'octubre de 2005 tenia un Elo de 2577, cosa que en feia la segona millor jugadora del món en aquell moment, només rere la seva germana Judit Polgár. Tanmateix, ha romàs inactiva i sense disputar competicions oficials des de 2004. El seu màxim Elo va ser de 2577 punts, a la llista de gener de 2005 (posició 207 al rànquing mundial).
Nascuda i criada a Budapest, es traslladà posteriorment als Estats Units, on fixà la seva residència a Lubbock (Texas), tot i que recentment s'ha establert a Forest Hills (Queens) a Nova York, on ha instal·lat el Polgar Chess Center and i la Susan Polgar Foundation, que ofereixen entrenament d'escacs especialment dirigit a les noies. El 2004 la FIDE li va atorgar el títol de FIDE Senior Trainer, el màxim títol d'entrenador internacional

## Notes i referències

* 1 2 3 «Nota biogràfica de Zsuzsa Polgár» (en anglès). Chessgames.com. [Consulta: 11 setembre 2010].
* ↑ Moreno Flores, Ignacio. «La fórmula de Laszlo Polgar para construir genios» (en castellà). Yorokobu, 19-02-2013. [Consulta: 30 setembre 2014].
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Posició al rànquing mundial i evolució Elo de Zsuzsa Polgár «benoni.de». Arxivat de l'original el 2012-02-06. [Consulta: 11 setembre 2010]. (alemany)
* ↑ Yaniv, Oren. "Mastering Chess was the easy part. Black belt champ teaches moves in Forest Hills", Daily News (New York), 3 abril 2005. Consulta: 17 de juny de 2009. "This is an excellent club; it's not that formal," va dir el Gran Mestre Alexander Stripunsky, 34, co-guanyador del Campionat USA de 2005, qui, com na Polgár i d'altres mestres d'escacs, viu a Forest Hills."
* ↑ «Llista de Senior FIDE Trainers» (en anglès). Fide.com. Arxivat de l'original el 7 de novembre 2017. [Consulta: 3 octubre 2010].

## Enllaços externs

* Zsuzsa Polgár - Lloc web oficial
* Blogs de Zsuzsa Polgár relatius a: Chess Center, Escacs, Noies i Escacs per la pau
* Posicions crítiques de les seves partides a «wtharvey.com». [Consulta: 12 setembre 2010]. (anglès)
# Otto Küpferling

Otto Küpferling va ser un ciclista alemany, que va prendre part en quatre proves dels Jocs Intercalats i va aconseguir la medalla de bronze en la de tàndem fent parella amb Karl Arnold, per darrere dels britànics Johnnie Matthews i Arthur Rushen, i dels germans Max i Bruno Götze.

## Palmarès

* 1905
** Campió d'Alemanya en Velocitat

## Referències

* ↑ «Otto Küpferling Olympic Results». sports-reference.com. Arxivat de l'original el 13 de desembre 2012. [Consulta: 1r desembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
# Declaració de Bolonya

La Declaració de Bolonya és considerada generalment com el document que estableix els fonaments per a la implementació de l'Espai Europeu d'Ensenyament Superior (EEES), coneguda també com a Procés de Bolonya, i fou una declaració conjunta dels ministres europeus d'Educació per l'harmonització del disseny de l'Espai Europeu d'Ensenyament Superior elaborada el 19 de juny de 1999 a Bolonya (Itàlia). A la declaració de Bolonya la han seguit diverses reunions entre ministres de la UE. Cada reunió ha produït un comunicat basat en les seves deliberacions. Fins ara s'inclouen el comunicat de Praga (2001), el comunicat de Berlín (2003), el comunicat de Bergen (2005), el comunicat de Londres (2007), el comunicat de Lovaina i Lovaina-la-Neuve (2009), el comunicat de Bucarest (2012) i comunicat de Yerevan (2015).

## Referències

* ↑ «Making the Most of Our Potential: Consolidating the European Higher Education Area» (en anglès). EHEA. Arxivat de l'original el 4 de març 2016. [Consulta: 20 desembre 2020].
* ↑ «Yerevan Communiqué» (en anglès). EHEA. [Consulta: 20 desembre 2020].

## Enllaços externs

* Traducció al català de la Declaració de Bolonya Arxivat 2008-07-05 a Wayback Machine. PDF
# Resolució 2216 del Consell de Seguretat de les Nacions Unides

La Resolució 2216 del Consell de Seguretat de les Nacions Unides fou adoptada el 14 d'abril de 2015. El Consell va exigir una treva als rebels houthis del Iemen i que es reprenguessin les negociacions, alhora que afegia un embargament d'armes a les sancions ja existents.
La resolució fou aprovada amb 14 vots a favor i l'abstenció de Rússia, qui va argumentar que no s'havien tingut en compte les seves propostes, consistent en una crida a les parts a l'alto el foc, la manca de claredat sobre la resposta humanitària i considerava que hi havia massa sancions.

## Contingut

El Consell assenyalava que la situació humanitària al país s'havia deteriorat, i que el govern del Iemen havia demanat ajuda al Consell de Cooperació del Golf i la Lliga Àrab per aturar els houthis, fins i tot una intervenció militar. Al Qaeda a la Península Aràbiga també s'ha beneficiat de la situació al Iemen per cometre atacs terroristes.
El Consell de Seguretat encara reconeix Abd Rabbuh Mansur Al-Hadi com a president legítim del Iemen i considera les acciones adoptades pels houthis com a inacceptables. Les parts havien d'acceptar la iniciativa política del Consell de Cooperació del Golf, que preveia una nova constitució i eleccions, i reprendre les negociacions dirigides per l'ONU. També es va demanar que participessin en una conferència a Riad.
El Consell va exigir als houthis que aturessin la violència, retiressin les seves tropes fins i tot de Sana'a, entreguessin les seves armes, inclosos els sistemes de míssils, no realitzessin actes de suplantació del govern legítim, no amenacessin als països veïns, adquirint coets o emmagatzemant armes a les fronteres, no utilitzar nens soldat i alliberar al ministre de defensa Mahmoud al-Subaihi i tots els polítics capturats.
El Consell de Seguretat va afegir dos dirigents houthis a la llista de persones i organitzacions subjectes a les sancions imposades el febrer de 2014. Abdulmalik al-Houthi com a líder del moviment houthi i Ahmed Ali Abdullah Saleh que, com a ex comandant de la guàrdia nacional, va tenir un paper clau en l'ofensiva militar dels houthis. Les sancions també es van ampliar amb un embargament d'armes amb efecte immediat. Si les resolucions fracassessin, més persones i organitzacions que amenacessin la pau i l'estabilitat al Iemen estarien subjectes a aquestes sancions.

## Referències

* ↑ Nacions Unides. «SC demands end to Yemen violence», 14-04-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# Andrzej Chodubski

Andrzej Chodubski (Grabienice Małe, 1 de gener de 1952 - Gdańsk, 6 de juliol de 2017) fou un politòleg polonès, professor de la Universitat de Gdańsk. Fou especialista en el camp de la metodologia de recerca d'estudis polítics, així com membre de la Comissió de Ciències Polítiques de l'Acadèmia Polonesa de Ciències, amb el rang de vicepresident. El 2001 rebé el Premi Irene i Francesc Skowyrów a la Universitat Catòlica Joan Pau II de Lublin.

## Bibliografia

* Współcześni uczeni polscy. Słownik biograficzny, volum I: A–G (ed. Janusz Kapuścik), Varsòvia, 1998, pàg. 223.
* Wstęp do badań politologicznych, Wydawnictwo, Universitat de Gdańsk, Gdańsk, 2004.

## Referències

* ↑ «Wielka strata dla świata nauki. Zmarł prof. Andrzej Chodubski» (en polonès). RadioGdans.pl, 06-06-2017. [Consulta: 8 juliol 2017].
* ↑ «Komitet Nauk Politycznych - Prezydium» (en polonès). KNPol.PAN.pl. [Consulta: 8 juliol 2017].
# Willy Franssen

Willy Franssen (Neuss, Rin del Nord-Westfàlia, 8 de desembre de 1932 - Ídem, 18 de novembre de 1990) fou un ciclista alemany, professional des del 1958 fins al 1961. Va combinar tant el ciclisme en pista com la ruta.

## Palmarès en ruta

* 1955
** 1r a la Köln-Schuld-Frechen

## Palmarès en pista

* 1953
** Campió d'Alemanya amateur en Madison (amb Hermann Spiegel)
* 1957
** Campió d'Alemanya en Tàndem (amb Ehrenfried Rudolph)
* 1958
** Campió d'Alemanya amateur en Madison (amb Heinz Vopel)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Arxiu informàtic

Un arxiu informàtic o simplement arxiu és un agrupament de fitxers informàtics, de manera anàloga als arxivadors 'reals'. Com que els sistemes de fitxers dels ordinadors sols accepten fitxers (dits també documents) i directoris (dits també carpetes), un arxiu també s'emmagatzema com a fitxer, de manera que a un arxiu informàtic també se'n pot dir fitxer d'arxiu.
Un arxiu és identificat per un nom i la descripció de la carpeta o directori que el conté. Els arxius informàtics es diuen així perquè són els equivalents digitals dels arxius en targetes, paper o microfitxes de l'entorn d'oficina tradicional. Els arxius informàtics faciliten una manera d'organitzar els recursos usats per a emmagatzemar permanentment dades en un sistema informàtic.
La motivació inicial dels arxius era la de poder emmagatzemar els fitxers de l'ordinador en cintes analògiques, on la informació era contínua i, per tant, s'havia d'agrupar.
Avui en dia la major part d'arxius també són compressors.

## Extensions

Les extensions s'han d'incloure en els noms d'arxiu, puix que amb aquestes podrem diferenciar ràpidament el tipus d'arxiu de què es tracta. Algunes són:
* .TXT: arxius de text
* .BAS: arxius en BASIC
* .BIN: arxius binaris
* .ODT: arxius de documents del programa Writer (és un .ZIP)
* .SYS: arxius de sistema
* .DLL: biblioteques
* .OBJ: arxius de compilació
* .EXE: fitxers executables
* .COM: fitxers executables
* .BAT: fitxers de procés per lots
* .RAR: arxiu comprimit
* .ZIP: arxiu comprimit
* .SQL: arxiu de dades
| Extensió del fitxer | Tipus MIME | Nom oficial | Plataforma | Descripció |
| .a, .ar | | Unix Archiver | Unix | El fitxer d'arxiu tradicional en sistemes Unix, actualment usat principalment per llibreries estàtiques. |
| .cpio | application/x-cpio | Unix | |
| .shar | application/x-shar | Shell archive | Unix | Arxiu auto-extraïble que usa la Bourne shell (sh). |
| .LBR | | .LBR | MS-DOS | |
| .tar | application/x-tar | Tape archive | Unix | Un format d'arxiu comú en sistemes Unix. Normalment usat junt amb gzip, bzip2 o compress per crear fitxers .tar.gz, .tar.bz o .tar.Z. |

## Referències

* ↑ «arxiu informàtic - Cercaterm | TERMCAT». [Consulta: 17 maig 2023].
* ↑ https://www.facebook.com/lifewire. «Archive File: What it's Used For» (en anglès). [Consulta: 17 maig 2023].
* ↑ «Archive Definition». [Consulta: 17 maig 2023].
* ↑ «What Is an Archive: Definition from SearchStorage» (en anglès). [Consulta: 17 maig 2023].
* ↑ Poden canviar segons la plataforma
* ↑ Els tipus MIME poden ser conjectures. Molt pocs han estat oficialment enregistrats per la IANA.

## Vegeu també

* Contenidor multimèdia
# Izabela Dłużyk

Izabela Dłużyk (Gdańsk, 1989) és una enregistradora de so natural polonesa i llicenciada en estudis anglesos i russos per la Universitat de Gdańsk.
Ha enregistrat molts ocells, com ara grues al Parc Nacional d'Ujście Warty, corbs marins al cordó del Vístula, oques a la reserva de Beka, cignes cantaires a la vall de Słupia, i cigonyes a Żywków, a la frontera amb Rússia, entre molts altres.
Va ser nomenada a la llista 100 dones de la BBC el novembre de 2023.

## Biografia

Nascuda cega, Dłużyk va desenvolupar interès pels ocells, especialment els lloros. Va començar a gravar sorolls d'ocells als 12 anys d'edat després d'aconseguir una gravadora de casset de la família. Dłużyk ha desenvolupat una sensibilitat específica pel cant dels ocells des que va obtenir la gravadora de casset de la seva família. Per això, pot identificar espècies únicament a partir del seu so. Entre els seus crèdits hi ha un àlbum fet en col·laboració amb la firma australiana Listening Earth que inclou sons del bosc de Biaowiea. Va començar la seva recerca gravant els ocells i els seus sons.
El setembre de 2023, BBC World va emetre un documental sobre Dłużyk titulat Isabela al bosc. Nosaltres, els humans, ens centrem més en els aspectes visuals. «Quan observem ocells, pensem principalment en la fotografia. Per exemple, identifiquem les espècies en funció del seu aspecte més que dels seus sons. Quan escolto no només ocells, sinó també arbres, simplement em sento en el lloc adequat, amb sentit. del sentit més profund de l'existència», admet. Dłużyk és llicenciada en estudis anglesos i russos. Cada dia treballa com a traductora al Centre de Llengües Estrangeres de la Universitat de Gdańsk.
El novembre de 2023, Dłużyk va ser inclosa a la llista de les 100 dones de la BBC. Va ser l'única dona polonesa inclosa a la llista.

## Referències

* ↑ «Pejzaże dźwiękiem nagrane. Dźwiękownia» (en polonès). UMCS.
* ↑ «Brytyjski nadawca wyróżnił 100 kobiet w 2023 r. Polka na prestiżowej liście» (en polonès). Wprost. Arxivat de l'original el 2023-11-22. [Consulta: 6 gener 2024].
* ↑ «Polka wśród 100 kobiet roku 2023 według BBC» (en polonès). TVN24, 23-11-2023.
* ↑ «Polka wśród 100 wpływowych kobiet świata. Kim jest Izabela Dłużyk?» (en polonès). National Geographic.
* ↑ Urbaniak-Piotrowska, Marta. «Polka na liście 100 najbardziej wpływowych kobiet świata BBC. Kim jest Izabela Dłużyk?» (en polonès). Zwierciadlo, 2023.
* ↑ «BBC 100 Women 2023: Who is on the list this year?» (en anglès). BBC News, 23-11-2023.
# Klaus May

Klaus May (Mannheim, 5 d'agost de 1939 - Ídem, 4 d'abril de 2004) va ser un ciclista alemany que fou professional entre 1963 i 1968. Es dedicà principalment al ciclisme en pista.

## Palmarès en pista

* 1961
** Campió d'Alemanya en persecució per equips
* 1962
** Campionat del món de persecució per equips (amb Ehrenfried Rudolph, Bernd Rohr i Lothar Claesges)
** Campió d'Alemanya en persecució
** Campió d'Alemanya en persecució per equips

## Palmarès en carretera

* 1961
** Campió d'Alemanya en contrarellotge per equips
* 1962
** Campió d'Alemanya en contrarellotge per equips
* 1963
** Campió d'Alemanya en contrarellotge per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it